Document ID: 32002R0894

Eiropas Parlamenta un Padomes Regula (EK) Nr. 894/2002
(2002. gada 27. maijs),
ar ko groza Padomes Regulu (EEK) Nr. 95/93 par kopīgiem noteikumiem attiecībā uz laika nišu piešķiršanu Kopienas lidostās
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 80. panta 2. punktu,
ņemot vērā Komisijas priekšlikumu [1],
ņemot vērā Ekonomikas un sociālo lietu komitejas atzinumu [2],
pēc apspriešanās ar Reģionu komiteju,
saskaņā ar Līguma 251. pantā noteikto kārtību [3],
tā kā:
(1) 2001. gada 11. septembra teroristu uzbrukumi Amerikas Savienotajās Valstīs un politiskie notikumi, kas sekoja šiem uzbrukumiem, nopietni skāra aviosabiedrību organizētos gaisa satiksmes pārvadājumus, kā rezultātā būtiski samazinājās pieprasījums atlikušo laiku 2001. gada vasaras un 2001./2002. gada ziemas lidojumu plānošanas sezonā.
(2) Lai pārliecinātos par to, ka, neizmantojot laika nišas, kas iedalītas šīm sezonām, tas neatņem operatoriem tiesības uz šīm nišām, ir skaidri un nepārprotami jānosaka, ka 2001. gada 11. septembra teroristu uzbrukumi negatīvi ietekmēja šīs lidojumu plānošanas sezonas.
(3) Tādēļ Padomes 1993. gada 18. janvāra Regula (EEK) Nr. 95/93 par kopīgiem noteikumiem attiecībā uz laika nišu piešķiršanu Kopienas lidostās [4] būtu attiecīgi jāgroza,
IR PIEŅĒMUŠI ŠO REGULU.
1. pants
Padomes Regulā (EEK) Nr. 95/93 iekļauj šādu pantu:
"10.a pants
2001. gada 11. septembra notikumi
Lai piemērotu 10. panta 3. punktu, koordinatori atzīst, ka aviosabiedrībām 2002. gada vasaras lidojumu plānošanas sezonā un 2002./2003. gada ziemas lidojumu plānošanas sezonā ir tiesības uz tās pašas sērijas laika nišām, kas tām 2001. gada 11. septembrī ir attiecīgi bijušas piešķirtas uz 2001. gada vasaras lidojumu plānošanas un 2001./2002. gada ziemas lidojumu plānošanas sezonu."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 2002. gada 27. maijā

Labels: 8
4